Vizualizácia dát týkajúcich sa COVID pandémie na území Slovenska

# Členovia tímu

* Richard Kaštiak, UČO – 506538
* Marko Ondrejička, UČO – 506543

# Popis projektu

Cieľom tohto projektu je vizualizovať a tým pádom lepšie priblížiť aktuálnu situáciu týkajúcu sa COVID pandémie na území Slovenskej Republiky. Našim cieľom bude získať dáta týkajúce sa COVID situácie a následne ich zapracovať do podoby mapy Slovenskej republiky, na ktorej ich vizualizujeme. Vizualizácia dát by mala byť v interaktívnej podobe, aby používateľom umožnila dáta zobrazovať v rôznej podobe alebo ich filtrovať, napríklad podľa zvoleného regiónu na mape.

Túto tému sme si vybrali z dôvodu, že si myslíme že je dôležité v čase pandémie mať prehľad o dostupných informáciách vo forme, v ktorej bude pre bežných ľudí prehľadná a jednoduchá na pochopenie. Pokladáme to aj za SMART riešenie, pretože pomocou tejto služby môžeme zvýšiť informovanosť ľudí.

Dáta budeme získavať z oficiálnej stránky prevádzkovanej Ministerstvom investícií, regionálneho rozvoja a informatizácie Slovenskej republiky. Dáta sú dostupné na adrese <https://data.korona.gov.sk/> a poskytujú informácie z rôznych kategórií, ktoré sa týkajú COVID pandémie na Slovensku.

# Realizácia projektu

Projekt bude realizovaný prostredníctvom webovej aplikácie, ktorá bude dáta spracovávať a následne vizualizovať. Táto aplikácia bude nasadená na platforme IBM Cloud, odkiaľ bude dostupná pre použitie.